ᱩᱛᱚᱨᱠᱟᱥᱤ
ᱩᱛᱚᱨᱠᱟᱥᱤ, ᱚᱠᱚᱭᱟᱜ ᱢᱤᱱᱤᱝ ᱠᱟᱱᱟ ᱩᱛᱚᱨ ᱨᱮᱱᱟᱜ ᱠᱟᱥᱤ, ᱥᱤᱧᱚᱛ ᱨᱮᱱᱟᱜ ᱩᱛᱚᱨᱟᱠᱷᱚᱸᱰ ᱨᱮᱱᱟᱜ ᱢᱤᱫ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱩᱛᱚᱨᱠᱟᱥᱤ ᱦᱚᱱᱚᱛ ᱨᱮᱱᱟᱜ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱩᱛᱚᱨᱠᱟᱥᱤ ᱫᱚᱨᱤᱭᱟ ᱟᱴᱮᱫ ᱠᱷᱚᱱ ᱑᱑᱕᱘ ᱢᱤᱴᱚᱨ ᱩᱥᱩᱞ ᱨᱮ ᱵᱷᱟᱜᱤᱨᱚᱛᱷᱤ ᱜᱟᱰᱟ ᱫᱷᱟᱨᱮ ᱨᱮ ᱢᱮᱱᱟᱜᱼᱟ ᱾ ᱩᱛᱚᱨᱠᱟᱥᱤ ᱫᱚ ᱥᱟᱹᱠᱤᱞ ᱞᱮᱠᱟᱛᱮ (generally) ᱨᱤᱥᱤᱠᱮᱥ ᱟᱜ ᱴᱷᱮᱱ ᱢᱤᱫ ᱯᱚᱵᱤᱛᱨᱚ ᱥᱚᱦᱚᱨ ᱞᱮᱠᱟᱛᱮ ᱵᱟᱰᱟᱭᱚᱜᱼᱟ ᱾ ᱱᱚᱣᱟ ᱥᱤᱧᱚᱛ ᱨᱮ ᱩᱛᱚᱨᱟᱠᱷᱚᱸᱰ ᱯᱚᱱᱚᱛ ᱨᱮ ᱢᱮᱱᱟᱜᱼᱟ ᱾ ᱩᱛᱚᱨᱠᱟᱥᱤ ᱨᱮ ᱟᱹᱰᱤ ᱜᱟᱱ ᱟᱥᱨᱟᱢ ᱟᱨ ᱢᱚᱱᱫᱤᱨ ᱢᱮᱱᱟᱜᱼᱟ ᱟᱨ ᱱᱮᱦᱨᱩ ᱢᱟᱣᱩᱱᱴᱱᱤᱨᱤᱝ ᱤᱱᱥᱴᱭᱩᱴ ᱦᱚᱸ ᱢᱮᱱᱟᱜᱼᱟ ᱾ ᱥᱚᱦᱚᱨ ᱨᱮᱱᱟᱜ ᱧᱩᱛᱩᱢ ᱠᱟᱥᱤ (ᱵᱟᱨᱚᱬᱟᱥᱤ) ᱟᱜ ᱥᱚᱦᱚᱨ (ᱠᱚᱧᱮ ᱥᱮᱦᱮᱫ) ᱞᱟᱹᱜᱤᱫ ᱛᱮ ᱱᱚᱣᱟ ᱥᱚᱢᱟᱱᱛᱟ ᱟᱨ ᱛᱷᱟᱱ ᱧᱮᱞᱚᱜᱼᱟ ᱾ ᱵᱟᱨᱚᱬᱟᱥᱤ ᱥᱚᱢᱟᱱ, ᱩᱛᱚᱨᱠᱟᱥᱤ ᱥᱚᱦᱚᱨ ᱜᱟᱝᱱᱟᱹᱭ ᱨᱮ ᱢᱮᱱᱟᱜᱼᱟ, ᱵᱷᱚᱨᱩᱱᱟᱵᱷᱟᱴ ᱧᱩᱛᱩᱢ ᱵᱩᱨᱩ ᱫᱷᱟᱨᱮ ᱨᱮ, ᱵᱟᱨᱭᱟ ᱜᱟᱰᱟ ᱵᱟᱨᱩᱱᱟ ᱟᱨ ᱟᱥᱤ ᱡᱚᱲᱟᱣ ᱰᱟᱦᱟᱨ ᱴᱷᱮᱱ, ᱢᱚᱱᱤᱠᱚᱨᱱᱤᱠᱟ ᱜᱷᱟᱴ ᱧᱩᱛᱩᱢ ᱢᱤᱫ ᱜᱷᱟᱴ ᱠᱟᱱᱟ ᱟᱨ ᱥᱤᱵᱽ ᱞᱟᱹᱜᱤᱫ ᱥᱚᱢᱟᱨᱯᱤᱛ (Dedicated) ᱢᱤᱫ ᱢᱚᱱᱫᱤᱨ ᱞᱟᱱᱟ ᱱᱚᱣᱟ (ᱠᱟᱥᱤ ᱵᱤᱣᱟᱱᱟᱱᱟᱛᱷ ᱢᱚᱱᱫᱤᱨ) ᱥᱚᱢᱟᱱ ᱢᱮᱱᱟᱜᱼᱟ ᱵᱟᱨᱚᱬᱟᱥᱤ ᱨᱮ, ᱥᱚᱦᱚᱨ ᱨᱮᱱᱟᱜ ᱛᱟᱞᱢᱟ ᱨᱮ ᱾
ᱚᱛᱱᱚᱜ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱩᱛᱚᱨᱠᱟᱥᱤ 30°44′N 78°27′E / 30.73°N 78.45°E ᱨᱮ ᱢᱮᱱᱟᱜᱼᱟ ᱾[᱑] ᱱᱚᱣᱟ ᱨᱮᱱᱟᱜ ᱩᱥᱩᱞ ᱑,᱑᱖᱕ ᱢᱤᱴᱚᱨ (᱔,᱔᱓᱖ ᱯᱷᱤᱴ) ᱢᱮᱱᱟᱜᱼᱟ ᱾ ᱰᱮᱦᱮᱨ ᱛᱮᱫ ᱤᱞᱟᱠᱟ ᱵᱩᱨᱩ ᱢᱮᱱᱟᱜᱼᱟ ᱾ ᱩᱛᱚᱨᱠᱟᱥᱤ ᱦᱚᱱᱚᱛ ᱨᱮ ᱟᱹᱰᱤ ᱜᱟᱱ ᱦᱩᱰᱤᱧ ᱟᱨ ᱢᱟᱨᱟᱝ ᱜᱟᱰᱟ ᱢᱮᱱᱟᱜᱼᱟ ᱾ ᱡᱚᱢᱩᱱᱟ ᱟᱨ ᱜᱟᱝᱱᱟᱹᱭ (ᱵᱷᱟᱜᱤᱨᱚᱛᱷᱤ) ᱚᱱᱟ ᱠᱷᱚᱱ ᱢᱩᱫᱽ ᱨᱮ ᱟᱹᱰᱤ ᱢᱟᱨᱟᱝ ᱟᱨ ᱯᱚᱵᱤᱛᱨᱚ ᱠᱟᱱᱟ ᱾ ᱡᱚᱢᱩᱱᱟ ᱨᱮᱱᱟᱜ ᱡᱟᱱᱟᱢ ᱡᱚᱢᱩᱱᱚᱛᱨᱤ ᱠᱷᱚᱱ ᱦᱩᱭᱩᱜᱼᱟ ᱟᱫᱚ ᱵᱷᱟᱜᱤᱨᱚᱛᱷᱤ ᱨᱮᱱᱟᱜ ᱡᱟᱢᱟᱢ ᱜᱟᱝᱜᱚᱛᱨᱤ (ᱜᱚᱢᱩᱠᱷ) ᱠᱷᱚᱱ ᱦᱩᱭᱩᱜᱼᱟ ᱾ ᱟᱥᱤ ᱜᱟᱝᱱᱟᱹᱭ ᱟᱨ ᱡᱟᱫᱽ ᱜᱟᱝᱱᱟᱹᱭ ᱨᱤᱱᱤᱡ ᱜᱚᱲᱚ ᱤᱡ ᱜᱟᱰᱟ ᱠᱟᱱᱟ ᱾
ᱦᱚᱲ ᱞᱮᱠᱷᱟ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
᱒᱐᱐᱑ ᱥᱟᱹᱦᱤᱛ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ,[᱒] ᱩᱛᱚᱨᱠᱟᱥᱤ ᱥᱚᱦᱚᱨ ᱨᱤᱱ ᱦᱚᱲ ᱮᱞ ᱑᱖,᱒᱒᱐ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱚᱲᱟ ᱟᱜ ᱦᱚᱲ ᱮᱞ ᱨᱮᱱᱟᱜ ᱕᱗% ᱟᱨ ᱛᱤᱨᱞᱟᱹ ᱟᱜ ᱔᱓% ᱢᱮᱱᱟᱜᱼᱟ ᱾ ᱩᱛᱚᱨᱠᱟᱥᱤ ᱨᱮᱱᱟᱜ ᱥᱮᱪᱮᱫ ᱫᱚᱨ ᱗᱘% ᱢᱮᱱᱟᱜᱼᱟ, ᱱᱚᱣᱟ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱕᱙ᱟ. ᱕% ᱠᱷᱚᱱ ᱰᱮᱦᱮᱨ ᱜᱮᱭᱟ ᱾ ᱠᱚᱲᱟ ᱟᱜ ᱥᱮᱪᱮᱫ ᱙᱓% ᱢᱮᱱᱟᱜᱼᱟ, ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱗᱑% ᱢᱮᱱᱟᱜᱼᱟ ᱾ ᱩᱛᱚᱨᱠᱟᱥᱤ ᱨᱮ, ᱑᱑% ᱦᱚᱲ ᱮᱞ ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱢᱮᱱᱟᱜ ᱠᱚᱣᱟ ᱾ ᱩᱛᱚᱨᱠᱟᱥᱤ ᱨᱮ ᱰᱮᱦᱮᱨ ᱛᱮᱫ ᱥᱚᱦᱚᱨ ᱨᱮ ᱛᱟᱦᱮᱸ ᱦᱚᱲ ᱜᱟᱲᱣᱟᱞᱤ ᱢᱮᱱᱟᱜ ᱠᱚᱣᱟ, ᱚᱱᱰᱮ ᱠᱷᱚᱱ ᱰᱮᱦᱮᱨ ᱥᱟᱸᱜᱮ ᱯᱚᱧᱡᱟᱵᱤ, ᱠᱩᱢᱟᱣᱩᱸᱱᱤ ᱟᱨ ᱠᱚᱧᱮ ᱥᱤᱧᱚᱛ ᱨᱤᱱ ᱮᱢᱟᱱ ᱴᱷᱟᱶ ᱨᱤᱱ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱱᱚᱸᱰᱮ ᱵᱷᱚᱴᱤᱭᱟ ᱡᱟᱫᱽ ᱨᱤᱱ ᱦᱚᱲ ᱦᱚᱸ ᱞᱟᱹᱠᱛᱤᱭᱟᱱ ᱦᱚᱲ ᱮᱞ ᱠᱟᱱᱟ ᱠᱚ ᱾
ᱥᱟᱹᱠᱷᱭᱟᱹᱛ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- ↑ Falling Rain Genomics, Inc – Uttarkashi
- ↑ "Census of India 2001: Data from the 2001 Census, including cities, villages and towns (Provisional)". Census Commission of India. Archived from the original on 2004-06-16. Retrieved 2008-11-01.
ᱵᱟᱦᱨᱮ ᱡᱚᱱᱚᱲ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- Things That Will Definitely Make You to Visit Uttarkashi
- Uttarakhand Government Portal, Official website
- Uttarkashi at Uttaranchal Tourism website
- Uttarkashi Tourism
- Resort in Uttarkashi
sat_Olck sat_Olck sat_Olck sat_Olck sat_Olck sat_Olck sat_Olck eng_Latn eng_Latn sat_Olck eng_Latn eng_Latn eng_Latn eng_Latn eng_Latn